Շվեդահայ համայնքում կրոնական կյանքն սկսել է ձևավորվել երկրում հայկական մշակութային միությունների ստեղծմանը զուգընթաց: Հայ հոգևորականները ժամանակ առ ժամանակ այցելել են Շվեդիայի համայնք, պատարագ մատուցել և եկեղեցական արարողություններ կատարել: 1977 թվականին Ստոկհոլմ է այցելել Տ. Ղևոնդ արքեպիսկոպոս Չեպեյանը: 1978 թվականին Արևմտյան Եվրոպայի Հայրապետական Պատվիրակ Տ. Սերովբե արքեպիսկոպոս Մանուկյանի գործուն ջանքերով և տեղի հայորդիների օժանդակությամբ հիմք դրվեց Շվեդիայում հայ եկեղեցական համայնքին: 2014թ. սեպտեմբերից Սյոդերթելյեի հայ համայնքում գործում է հայկական եկեղեցի: